"DITSHWANELO TSA ME, MAIKARABELO A ME Karolo 31e letlelela tshwanelo ya 23 setlhopha sa setso, sedumedi le puo Batho ba e leng maloko a setlhopha sa setso, sedumedi kgotsa puo ba ka se ganediwe tshwanelo ya: • Go itumelela setso sa bone, go diragatsa bodumedi jwa bone le go dirisa puo ya bone le; • Go tlhama, go tsenela le go somarela ditsalano tsa setso, sedumedi le puo le maphata a mangwe a setšhaba le baagi. Go bona tshedimosetso e ntsi ka ga tshwanelo e etela Lekgotla la CRL mo www.crlcommission.org.za 24 Karolo 32 e letlelela tshwanelo ya phitlhelelo ya tshedimosetso Mongwe le mongwe o na le tshwanelo ya go nna le phitlhelelo ya: • Tshedimosetso e e tshwerweng ke puso le • Tshedimosetso e e tshwerweng ke motho yo mongwe e e tlhokegang mo tiragatsong kgotsa tshireletso ya ditshwanelo dipe tsa bone. SAHRC e dira le Molao wa Tsweletso ya Phitlhelelo ya Tshedimosetso [PAIA] o o samaganang le tshwanelo ya go nna le kgololesego ya tshedimosetso. Tshwanelo e e botlhokwa mo ditemokerasing tse di itekanetseng go baya mo pepeneneng, go tlhagisa tsietso le bonweenwee, le go netefatsa gore batho ba neelwa tshedimosetso e e tlhokegang go tsamaisa matshelo a bone le go tsaya karolo mo go tseyeng ditshwetso ka tsela e e nang le dintlha ka botlalo. Ka peomolao e ntšhwa e e sireletsang tshedimosetso ya sebele, Aforikaborwa e tsenya tirisong Molaodi wa Tshedimosetso. Molaodi wa Tshedimosetso o tlaa tlhokomela kobamelo ya peomolao ya PAIA le go tlamela thuso fa go ganediwa phitlhelelo ya tshedimosetso ke batshodi ba tshedimosetso. 17"